**se adună umbrele**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pe câmpia aridă

a sufletului

nori negri desenează

păsări schimonosite

de ură

stau spânzurate

ferestre închise

uneori te zăresc

pictând lacrimi abstracte

alteori culorile tale

se preling

ca din nişte răni

pe braţele mele sculptate

în rugă

te regăsesc din ce în ce mai rar

troiţele au fost secerate

necoapte

nesfinţite

nesfârşite

îmi sunt încă dorurile

visurile cu tine

umple cerul

de ţipete mute

plouă străin

plouă inutil

fără tine

nici în această veşnicie

nu voi şti cine sunt